ПРОТОКОЛ
от  Общо събрание на Камарата на инженерите по геодезия
03.04.2026 г., гр. Пловдив


Поради липсата на кворум в 10:00 часа началото на събранието се отложи с един час, съгласно Устава на Камарата /по списък бяха регистрирани 39 делегати/.
Председателят на КИГ инж. Златан Златанов, след приключване на регистрацията и проверка от Контролния съвет, в 11.00 часа обяви регистрирани 57 делегати и откри Общото събрание на Камара на инженерите по геодезия като редовно.

Инж. Златан Златанов предложи за протоколчик техническия секретар на КИГ Боряна Велкова. Предложението се подложи на гласуване при присъстващи в залата 57 делегати.
ГЛАСУВАНЕ:             За: 57
 Против: 0
 Въздържали се: 0
РЕШЕНИЕ:                  Предложението се приема единодушно.

Преди началото на заседанието инж. Златанов обяви, че Управителния съвет на КИГ в взел решение да награди трима от членовете на Камарата с почетени плакети за изключителен принос и заслуги за утвърждаване авторитета на организацията, а именно - инж. Ангел Янакиев от ОК София, инж. Никола Бадев от ОК Пловдив и инж. Йовко Люцканов от ОК Монтана. Плакетите бяха връчени от инж. Златан Златанов. Всеки от наградените благодари за оказаната му чест и за признанието от Камарата и посочи, че ще продължи да работи в тази посока.

Инж. Златан Златанов прочете обявеният Дневен ред :

ДНЕВЕН РЕД

1. Приемане на Отчет на Управителния съвет на КИГ за 2025 година ;
2. Приемане на Отчет на Контролния съвет на КИГ за 2025 година;
3. Приемане на Отчет на Комисията по професионална етика на КИГ за 2025   година ;
4. Приемане на отчет за извършените разходи за 2025 година ;
5. Приемане на Бюджет на КИГ за 2026 година ;
6. Приемане на Програма за дейността на КИГ за 2026 година. ;
7. Разни.
          

Не постъпиха други предложения по Дневния ред  и се пристъпи към гласуване му :


ГЛАСУВАНЕ:             За: 57
 Против: 0
 Въздържали се: 0
РЕШЕНИЕ:                  Предложеният Дневен ред се приема.

По точка 1 от дневния ред инж. Златан Златанов запозна делегатите с Отчета на Управителни съвет на КИГ за периода от м. Април 2025 г. до м. Април 2026 г. :


ОТЧЕТЕН ДОКЛАД
За дейността на Управителния съвет на Камара на инженерите по геодезия
За периода април 2025 г.- април 2026 г.

Управителният съвет на Камара на инженерите по геодезия е избран на Общо събрание, което се състоя на  07.04.2023г.  в гр. София – УАСГ
В Управителния съвет са избрани следните членове:
	
	УС - Председател

	Златан Георгиев Златанов

	УС- Членове

	Боряна Стефанова Иванова

	Румен Желев Георгиев

	Михаил Стоянов Киров

	Атанас Иванов Иванов

	Георги Господинов Георгиев

	Йорданка Тодорова Димитрова 

	Лиза Петкова Изатовска

	Мила Стоянова Атанасова Златарева

	Галина Петкова Карагяурова

	Иван Николов Добрев

	Валентин Веселинов Русев

	Йордан Георгиев Чукалов

	Христо Николаев Самушев

	Милен Георгиев Цветков

	Николай Ганчев Димитров

	Димитър Генчев Арнаудов

	 

	КС - Председател

	Милен Стефанов Димиев

	КС - Членове

	Огнян Иванов Василев

	Нели Димова Старчева

	Красимир Иванов Трайков

	Васил Димитров Петков

	 

	КПЕ- Председател

	Веселин Боянов Монов

	КПЕ - Членове

	Тихомир Тодоров Калчев

	Бела Белчева Георгиева

	Любомир Василев Банков

	Галин Методиев Тодоров





На първото заседание на УС на КИГ  през 2023 г. за заместник председател на УС беше избрана инж. Лиза Петкова.
За отчетния период са проведени 4 заседания на Управителния съвет 
16.05.2025 г. - гр. Троян; 
19.09.2025 г. – гр. Плевен; 
28.11.2025 г. – гр. Пловдив 
20.02.2026 г. – гр. Стара Загора.

Между временно бяха подържани постоянни „online“ контакти на УС. 
Общият брой членове на КИГ към момента са 341, от които с право на печат – 264. 
За сравнение през същия период на миналата година общият брой членове е бил 351, от които с право на печат - 261

През отчетния период  бяха проведени четири обучителни курса както следва гр. Пловдив 02-03.04.2025 г.(92 присъстващи); гр. Варна 23-24.06.2025 г. (66 присъстващи) и два курса в гр. София 20-21.11.2025 (112 присъстващи) и 08-09.12.2025 г. (50 присъстващи) или общо участниците в обучителните курсове, организирани от КИГ за 2025 г. са 320 колеги.

Курсовете бяха проведени изцяло присъствено, което по наше мнение е по-добрия начин за организиране на срещи между колеги. На курсовете бяха разисквани много разнообразни въпроси от практиката и се надяваме, присъствалите колеги да са останали доволни. Нашата цел беше, въпреки задължителния характер, тези курсове да бъдат място за среща на колеги и за обмен на мнения. Мисля, че тази цел беше постигната. До края на 2026 г. в програмата на КИГ е предложено организирането на още поне два курса – в гр. Бургас и в гр. София.
През отчетния период,  благодарение на активността на зам.-председателя на УС на КИГ, инж. Лиза Петкова и на техническия секретар на Камарата, Боряна Велкова, се поддържа официалната интернет страница на КИГ, като цялостната поддръжка на създадената Facebook страница, както и Facebook групата КИГ - Камара на инженерите по геодезия, е поела инж. Лиза Петкова. Стремежът е да бъде публикувана актуална информация от дейността на камарата. 
Актуална информация се изпраща и на електронните пощи на членовете на КИГ.
Камара на инженерите по геодезия участва активно и в Консултативния съвет на браншовите организации в областта на устройственото планиране, инвестиционното проектиране и строителството. Представители в този съвет са инж. Лиза Петкова и инж. Златан Златанов. На срещите се дискутират основно промени в ЗУТ и свързаните с него подзаконови нормативни актове.
КИГ е член и на Координационния съвет на професионалните и образователни организации в областта на геодезията, картографията и кадастъра. За този период председателстването бе възложено на КИГ и инж. Златан Златанов, като ротационен председател на КС, отчита, че няма внесени предложения за разискване, поради което не са провеждани и заседания. КИГ нямаше активна дейност в този  КС през изтеклата една година.
Както винаги до сега КИГ участва във всички дискусии по отношение на предлагани промени в нормативната уредба, които касаят работата на членовете й.
Освен вече разглежданите предложения за промени в Закон за геодезията и картографията и Закон за камарите на архитектите и инженерите в инвестиционното проектиране, с които предлагаме, най-кратко казано, приравняване на правоспособностите, като геодезистите да имат само една правоспособност, както и да се отстранят пропуски в действащата нормативна уредба при определяне на видовете геодезически дейности. Тези предложения се подържат от КИГ от няколко години, но все още не са стигали до разглеждане в комисиите на Народното събрание.     
	Като нещатен сътрудник в Комисия по регионална политика, благоустройство и местно самоуправление към 51-то НС, УС на КИГ излъчи инж. Златан Златанов, който вземаше участие в дейността на комисията.
Предстои да се изпрати официално писмено заявление от КИГ до Агенция по вписванията, в което да се поиска правоспособните по ЗКИР лица, които са с регистрационен номер и могат да се намерят в сайта на АГКК (съответен линк за достъп) да могат да получават незаверени преписи от вписани актове с цел употребата им за служебни цели (при необходимост да се упомене конкретен имот, СОС, УПИ и др.), като се позовава на Правилник за вписванията,  чл.51, ал.3 , т.5. „други“. Решението е взето на УС на КИГ от 20.02.2026 г., провел се в гр. Стара Загора и е по предложение на зам.-председателя на УС на КИГ, инж. Лиза Петкова. 
КИГ си партнира с академичната общност. По покана на ръководството на УАСГ и на ГФ при УАСГ, участие имаме и в следните мероприятия:
· Ежегодно участие при тържественото връчване на дипломи и награждаване на  студентите - отличници  в Геодезическия факултет, което се проведе на 16.05.2025 с присъствието на председателя на КИГ инж. Златан Златанов и проф. Мила Атанасова
· Ежегодно участие на представител на КИГ, като асоцииран член в Държавната изпитна комисия на Геодезическия факултет на УАСГ 
· Летен дипломломен семестър –  дипломна защита проведена на 7 юли 2025 г. представител  от КИГ  бе зам.-председателят на УС на Камарата, инж. Лиза Петкова 
· Зимен /втори/ дипломломен семестър - дипломна защита 26-27.01.2026, представител от КИГ бе проф. дн инж. Мила Атанасова-Златарева. 
На 15 септември 2025 г. Камарата на инженерите по геодезия (КИГ) запази традицията си да присъства на откриването на академичната година в Аула „Максима“ на Университета по архитектура, строителство и геодезия (УАСГ) и на тържественото откриване на новата академична 2025/2026 година в зала 120 на Геодезическия факултет на УАСГ. Организацията ни бе представена от зам.-председателя на УС инж. Лиза Петкова, и от името на професионалната общност поздрави преподаватели, колеги, студенти и първокурсниците при официалното връчване на студентските книжки. 
На 4 декември 2025 г., председателят на УС на Камарата, инж. Златан Златанов взе участие в официалното мероприятие по връчване на дипломите на студентите от Геодезически факултет при УАСГ, като поздрави преподавателите и младите колеги за положените усилия и възнаграден труд, за който техните възпитаници и самите студенти получават заслужено признание - дипломи за висше образование от реномиран университет. 
По разработване на СТРАТЕГИЯ с 10 годишен хоризонт за развитие на дейностите по геодезия, картография, кадастър и геоинформатика по Договор КД-10-48/02.09.2024 г. между Агенция по геодезия, картография и кадастър и Университет по архитектура, строителство и геодезия - Център за научни изследвания и проектиране ЕООД, инж. Лиза Петкова участваше в работните комисии. 
На 20 март 2026г  в Националния дом на науката и техниката се проведе тържествено честване на Световния ден на геодезиста.Традиционно събитието бе организирано от бранщовите геодезически организатори СГЗБ, КИГ, КИИП и АГФ. Поради отсъствието на прецедателя и зам. председателя на КИГ, поздравителен адрес беше отправен от името на КИГ от  проф. дн инж. Мила Атанасова-Златарева.
На 27 март 2026 г. в гр. Пловдив,  на провелата се Националната конференция „Ден на геодезиста 2026“, в обсъждането на последния вариант на СТРАТЕГИЯТА се включиха представители на академичната общност, администрацията и браншовите организации, като бяха изразени различни мнения. От страна на КИГ експертни мнения изказаха инж. Веселин Монов и инж. Лиза Петкова. Въпреки това, всички се обединиха около факта, че настоящият вариант на стратегията е значително по-добър от първоначалния.
По отношение на комуникацията на КИГ с АГКК:
· Писмо от КИГ до АГКК за създаване на унифицирана платформа за изработване на проекти, която да се предоставя за безплатно ползване от правоспособни лица и да се финансира със средства от държавния бюджет. 
- с писмо м. 06.2025 г. от КИГ към Изпълнителния директор на АГКК бяха поискани указания по прилагане на чл. 60, ал. 1 от Наредба №РД-02-50-5/15.12.2016 г. във връзка с чл. 53а, т. 2 от ЗКИР при случаите на разделяне на поземлен имот на част, попадаща в улична регулация и част, попадаща в дворищна регулация. Беше получен отговор от 02.10.2025 г., който беше изпратен до всички членове на КИГ.
По решение на УС на КИГ от 19.09.2025 г., след предложение на Областна колегия на КИГ – гр. Бургас, към Изпълнителния директор на АГКК на 10.10.2025 г. бяха отправени въпроси относно работата на СГКК – гр. Бургас. С повдигнатите въпроси бяха коментирани редица случаи на нееднозначна практика на различните СГКК.  На всички въпроси беше отговорено, както отговорът, заедно с приложени писма от 2016 г. на АГКК и от 2024 г. на МРРБ беше изпратен до всички членове на КИГ.
Членове на КИГ участват активно в състава на две постоянни комисии към АГКК:
1. Комисия за оценка на съответствието на ГНСС инфраструктура, която през 2025 г. не е провеждала заседания. Това са проф. д-р инж. Мила Атанасова-Златарева и  инж. Милен Демиев.
2. Комисия за вписване на кандидатите в регистъра на лицата, правоспособни да извършват дейности по кадастъра. Членове са инж. Милен Димиев и проф. д-р инж. Николай Димитров.
Международната дейност на КИГ набира все повече скорост и вече достига нивата от преди години, когато камарата участваше на всички по-важни събития на международните геодезически организации.
В тази връзка проф. Мила Атанасова-Златарева взе участие в проведената Генерална асамблея на CLGE на 09 - 10 май 2025 г. в Амерсфорт / Нидерландия, като посочи, че тя е взема участие on-line и двата дни. На Генералната асамблея на CLGE м. 10.2025 г. в гр. Дъблин, Ирландия с домакин Асоциация на сертифицираните геодезисти в Ирландия (Society of Chartered Surveyors Ireland – SCSI), която  е водещата професионална организация за специалисти по недвижими имоти, земя и строителство в Ирландия от КИГ беше представена от двама представители – инж. Бела Белчева Георгиева и проф.инж. Мила Стоянова Атанасова-Златарева.
На 15.01.2026 г. в София, по покана на Изпълнителния съвет на Съвета на европейските геодезисти (CLGE), се проведе среща и нетуъркинг между тяхното ръководство и представители на ръководствата на Камара на инженерите по геодезия (КИГ) и на Съюз на геодезистите и земеустроителите в България (СГЗБ). Обсъдени бяха някои практики и теми, свързани с развитието на геодезическата професия, обмена на опит между европейските държави и възможностите за по-тясно сътрудничество в европейски мащаб. От Камарата участваха: инж. Златан Златанов, инж. Лиза Петкова и проф. дн инж. Мила Атанасова – Златарева.
	Също така бих искал да подчертая , че важно да се поддържа постоянна комуникация с техниците геодезисти и да се работи в тясно съструничество с тях.

В заключение искам да отбележа, че дейността на УС на КИГ през отчетния период беше на сравнително високо ниво. Членовете на КИГ бяха информирани своевременно за решенията на УС на КИГ или поне такова беше нашето желание. Кореспонденцията (входяща и изходяща) беше публикувана на сайта на КИГ. Бяха изпращани и съобщения по електронната поща. Публичните мероприятия и участия бяха отразявани на сайта на Камарата и във FB страницата и групата на камарата. Остава надеждата за по-голяма активност на членовете на КИГ при обсъждане и коментиране на различни теми. 


София, 03.04.2026 г.			Председател на УС на КИГ………(п)……….
инж. Зл. Златанов

Инж. Лиза Изатовска предложи в Отчета на УС да се включи и точка, свързана с активно участие на Камарата в създадения Клуб „АЛУМНИ“, който има за цел да стимулира и укрепва връзката между студентите в университета и представителите на браншовите организации, проектантските среди и строителния бизнес. Инж. Златанов посочи, че КИГ не е подпомогнала с никакви действия създаването на този клуб и този казус ще бъде разгледан в точка „Разни“ от дневния ред.
Отчетът на Управителния съвет на КИГ беше подложен на гласуване при присъстващи в залата 57 делегати :
ГЛАСУВАНЕ:             За: 56
 Против: 0
 Въздържали се: 1
РЕШЕНИЕ:                  Отчетът на УС на КИГ беше приет.

По точка 2 от дневния ред инж. Златан Златанов даде думата на Председателя на Контролния съвет на КИГ инж. Милен Димиев.

О Т Ч Е Т
за дейността на Контролния съвет на КИГ
за периода 04.04.2025 г. – 03.04.2026 г.
	
Настоящият отчет е изготвен съгласно чл.21, ал.4, т.3 и чл.21, ал.7 от Устава на КИГ.
	Съставът на контролния съвет (КС) е избран от Общото събрание (ОС) през 2023г. с четиригодишен мандат, в състав:
1. инж. Милен Димиев – Председател
2. инж. Васил Петков – Член и ВИД председател до 26.04.2025г.
3. инж. Огнян Василев – Член
4. инж. Нели Старчева – Член 
5. инж. Красимир Трайков – Член 
Представители на КС са присъствали на всички проведени заседания на УС за посочения период. 
Контролният съвет е констатирал, че всички решения на УС са редовни и легитимни.  
Извършена е проверка за наличие на членове на УС, който не са участвали в три поредни заседания по неуважителни причини. За разглеждания период не са установени такива.
Към момента членовете на КИГ са 341, разпределени в 24 областни колегии (OK) - няма регистрирани членове в обл.Търговище, обл.Разград, обл.Габрово и Софийска област. ОК Враца и Шумен имат само по двама членове (и съответно не провеждат събрания), а нямат избрани председатели ОК Смолян  и ОК Русе.
Извършена е проверка за изпратените протоколи от събранията на областните колегии с избраните делегати за ОС. Съгласно чл. 15, ал.1, т.1 от Устава, протоколите се изпращат не по-късно от 15 дни преди датата на общото събрание. Неизпратени протоколи лишават делегатите от съответната областна колегия от право на глас при гласуванията на ОС. Констатирано е, че в нормативно определения срок не са изпратили протоколи следните областни колегии (ОК) – Благоевград, Кюстендил, Русе, Сливен, Смолян и Перник. На настоящото ОС с право на глас по право е само председателят на тези ОК, съгласно чл.15, ал.1 от Устава.
Представените данни показват, че над 40% от структурите на КИГ на практика не функционират и е необходима реорганизация на организационната структура на КИГ по отношение на броя на ОК.

През 2025г. УС на КИГ е извършвал дейност, съгласно приетата от ОС програма.
I. ВЪТРЕШНА ДЕЙНОСТ НА КИГ
За периодa Управителният съвет е провел съгласно Устава общо 4 заседания, всички с необходимия кворум за вземане на решения. Заседанията са били по тримесечия, в съответствие с Устава и са представени в доклада на УС.
Организирани са предвидените в програмата курсове, които са проведени професионално, с голяма полза за геодезическата общност и сериозна посещаемост.
УС на КИГ предлага и активно се включва в обсъждане на промени в различни нормативни актове.
Камарата взема дейно участие в заседанията на Координационния съвет на браншовите организации в планирането и строителството.
Участие на КИГ в Координационния съвет на професионалните организации и образователни институции в областта на геодезията, картографията и кадастъра не е отчетено в разглеждания период.
Чрез гласуване по електронен път своевременно се приемат от УС съгласно чл.9, ал.4 от Устава нови членове на КИГ. Обръщаме внимание, че електронната кореспонденция между членовете на УС по темата продължава да не достига до КС, който, съответно, няма възможност да се запознае, да осъществи контрол, както и да се произнесе доколко тези решения са легитимни. По наше мнение ще бъде коректно копия от заявленията за членство да се изпращат и до съответната ОК на КИГ /за сведение и контакт с новите членове-адрес, телефони, месторабота/. 
Не е спазено решението на ОС за награждаване на заслужили членове на КИГ на изминалия Празник на геодезиста 2026г. 
За поредна година отбелязваме, че усилията на УС за приравняване на правоспособностите на геодезистите или за равнопоставеност на геодезическите камари - чрез изменение на нормативната уредба, нямат резултат.

II. МЕЖДУНАРОДНА ДЕЙНОСТ НА КИГ
КИГ е член на Международната федерация на геодезистите (FIG), на Съвета на европейските геодезисти (CLGE).
Създадената с решение на ОС от 2023г. комисия по международната дейност на КИГ ( в която участват - инж. Мила Атанасова-Златарева и инж. Николай Димитров) успешно се справя с международната дейност на КИГ, регулярно запознава ръководните органи на камарата и представи организацията на Генералната асамблея на CLGE. 

III. КОНТРОЛ НА ИЗРАЗХОДВАНИТЕ СРЕДСТВА НА КИГ
Контролът е извършен от КС на основание чл.43, ал.4 от ЗГК и Устава на КИГ.
За изминалия период КИГ е изпълнявал приетия от ОС бюджет за 2025г., с лимит на разходите 82 500 лв и заложени приходи за съответния период в същия размер.
През 2025г. приходите на КИГ са 102 993 лв или почти 25% преизпълнение на приходната част на бюджета, благодарение на успешното организиране на обучителните курсове и високия интерес към тях, породен главно от внедряването на новата КАИС на АГКК. 
Извършените разходи са 80 556 лв и са около 2% по-малко от заложените в бюджета. 
Наличните средства на КИГ през 2025г. са се увеличили с 22 438лв до 172 823лв (към 31.12.2025г.).
През разглеждания период са извършени отчисления само към ОК Пловдив в размер на 55лв. 
КС отчита положително преизпълнението на бюджета на КИГ и счита, че изразходването на средствата на камарата за разглеждания период е законосъобразно и целесъобразно.
IV. ОЦЕНКА ЗА ДЕЙНОСТТА НА УС И ПРЕПОРЪКИ
Въз основа на горепосочените данни и констатации, Контролният съвет на КИГ поставя много добра оценка за вътрешната и за международната дейност на УС.
КС препоръчва на УС да се предвиди честване на 20 години от основаването на КИГ през 2026г., както и стриктно да спазва решенията на Общото събрание.
В заключение, КС за пореден път препоръчва на Управителния съвет да обърне по-сериозно внимание на дейността на Областните колегии на КИГ, като обсъди обединение на областни колегии с малък брой членове и при необходимост да изготви съответни предложения за нормативни промени. 
           							Председател на КС:............(п).........................
                                                                                                          /инж.М.Димиев/
	Отчетът на Контролния съвет на КИГ беше подложен на гласуване при присъстващи в залата 57 делагати :
ГЛАСУВАНЕ:             За: 57
 Против: 0
 Въздържали се: 0
РЕШЕНИЕ:                  Отчетът на КС на КИГ беше приет.

По точка 3 от дневния ред инж. Златанов даде думата на председателя на Комисията по професионална етика инж. Веселин Монов, който запозна делегатите с текста на отчета на КПЕ на КИГ.

OБЩО СЪБРАНИЕ НА КИГ 03.04.2026г. гр.Пловдив
OТЧЕТ  
на комисията по професионална етика на Камара на инженерите по геодезия
за периода от 04.04.2025г. до 03.04.2026г. в състав:

1. инж. Веселин Монов  - председател на комисията (ОК-София)
2. инж. Бeла Георгиеава (ОК-Пловдив)
3. инж. Любомир Банков(ОК-София)
4. инж. Тихомир Калчев (ОК-Стара Загора)
5. инж. Галин Тодоров(ОК-Варна)
На 16.05.2025г. в гр.Троян се проведи заседание на КПЕ, поради подадена жалба на 24.02.2025г. от Айтен Ибрахимова Юсеинова срещу г-н Мартин Станиславов Добревски (геодезист в общ. Ловеч, според жалбоподателката) и инж. Костадин Тодоров Костадинов, член на ОК-Ловеч, относно промяната на границите на нейния имот в мест.Вароша с цел узаконяване на незаконна постройка и нейното нанасяне в КК.  Докато се провеждаше проуване на фактите и обстоятелствата по подадения сигнал в КИГ постъпи втора жалба от Ибрахим Хасанов Юсеинов (съпруг на Айтен Юсеинова), засягащ съседния имот. Жалбоподателят твърди, че инж. Костадин Тодоров Костадинов, член на КИГ-Ловеч заедно с г-н Мартин Станиславов Добревски са преместили имотната му граница, с цел за узаконяването на незаконна постройка. Поради фактът, че жалбоподателите са свързани лица (съпруг и съпруга) и имотите предмет на жалбата (идентификатори 43952.515.462 и 463) са с обща граница със спорния имот от запад (идентификатор 43952.515.374) двете жалби се разгледаха заедно и комисията взе решение да излезе с общ отговор. Разгледани бяха всички материали изпратени от жалбоподателите, преставляващи текстови материали и фотоизображения. Установени бяха следните факти:
1.От приложената виза за проектиране, издадена от община Ловеч на 05.02.2003г. се вижда, че съгласно действащият ПУП одобрен със заповед РД-14-03-20/28.02.1984г. спорната граница между УПИ XII-2773 и УПИ V-2770 съвпада с границата на съществуващата на място сграда.
2.Спорната граница между имоти 43952.515.462, 463 и 374 (УПИ XII-2773,VII-2772 и УПИ V-2770) е с определено местоположение от датата на влизането в сила на КК и КР на гр.Ловеч със заповед РД-18-10/17.04.2007г. на изпълнителния директор. До днешна дата въпросната линия е променяна. С заповед КД-14-11-1407/15.12.2011г. на началника на СГКК-гр.Ловеч е промена границата между имотите собственост на жалбоподателите (идентификатори 43952.515.462 и 463)
3. С изработването на част „Геодезия“ от инж. Д.Андреев към обект „Адаптация и разширение на жилищна сграда“ в УПИ VII-2772 в кв.232, кв.Вароша, гр.Ловеч са определени т.5 и т.6 от Трасировъчния план, които съвпадат с координатите на съответни точки от кадастралната карта.
4.Няма подписани документи свързани с трасирането на спорната граница от инж. Костадин Тодоров Костадинов. 
5.Не са предоставени в жалбата доказателства (контролни заснемания, комбинираи скици и др.), които да доказват наличието на грешка в КК и КР при отразяването на спорната граница през 2007г. в КК и КР.
6.Няма съществуващи факти обвиняемите геодезисти от жалбоподателите да са променяли спорната граница в действащия регулационен план и кадастрална карта.
7.Жалбоподателите въпреки твърдението им, че спорната граница е некоректно отразена в КК (според тях има вада под стрехата, непосредвено до къщата му, която е  тяхна собственост) не са предприели стъпки за задвижване на процедура по изменение на КК и КР, описана в глава VII за “Поддържане на КК и КР“ от НАРЕДБА РД-02-20-5/15.12.2016г. на МРРБ. Поради това обстоятелство комисията не може да установи истинността на твърдението им. 

В обобщение на всички споменати факти и обстоятелства, комисията по професионална етика към КИГ единодушно взе решение, че няма основание за налагане на дисциплинарно наказание на инж. Костадин Тодоров Костадинов, член на ОК-Ловеч. 

На 16.06.2025г. e подадена  жалба от адв. Дияна Благоева Атанасова, гр. Благоевград,  в качеството ми на наследник на Благой Владимиров Колев – собственик на недвижим имот с идентификатор 47857.102.148,  относно незаконно извършено геодезическо заснемане и трасиране в частен имот без уведомление и без възлагане от собственика и инициирана преписка по подадено Заявление № 01-351165-07.05.2025 г. и приет проект за изменение с Удостоверение № 25-129387-24.04.2025 г.  срешу инж. Димитър Александров Димитров.
 При извършената справка се установи, че колегата инж. Димитър Александров Димитров не е член на КИГ, поради което няма основание за провеждане на дисциплинарно производство от КПЕ по подадената жалба. 

На 11.07.2025г. е попададена жалба от Севда Асенова Русева от гр. Русе 
срещу срещу инж. Ивайло Великов Иванов, инженер геодезист. Твърди, че е влязъл в имота и изградил брезентов гараж без нейно знание и разрешение. В писмен вид жалбоподателят беше уведомен, че Комисията по професионална етика няма отношения към поведението на членовете на КИГ, извън тяхната професионална дейност и конфликтът меду нея и колегата Ивайло Иванов е спор между физически лица, който не е свързан с работата му на инженер геодезист. Поради този факт няма основание за нашата намеса.

През периода 19.03.2026 и 22.03.2026г. се проведи онлайн обсъждане за разглеждане на подадената жалба на 26.01.2026г. от Минчо Иванов Стайковски , чрез негов пълномощник Стоян Иванов Георгиев инж. Деян Великов Димитров, член на ОК-Русе. В нея той го обвинява в злоупотреба с подпис, работа без пълномощно, математическа измама и „празни искания“, както и в проектиране в заличенн обект в корупционен синхрон.
Хронология на събитията е следната:
1.Със заповед РД-01-2799/26.10.2017г. на кмета на община Русе са попълнени имоти пл. номера 608, 609 (собственост на жалбоподателя), 610 и 611 в кадастралната основа на кв.44 от действащия ПУП на с.Сандрово.
2.Със заповед РД-01-151/22.01.2018г. на кмета на община Русе се допуска изменение на действащия ПУП на с.Сандрово, одобрен със заповед №60/22.05.1992г. в обхват съседните УПИ, като новообразуваните дворищно-регулационни линии съвпадат с имотните граници. Заданието за ПУП-ИПР не засяга границите на УПИ собственост на жалбоподателя.
3. Със заповед РД-01-928/11.04.2018г. на кмета на община Русе се одобрява проект за ПУП-ИПР засягащ съседните на жалбоподателя УПИ.
Oт предоставената документация, може да се извадят следните изводи:
1.Имот 609 е коректно попълнен в действaщия ПУП със заповед РД-01-2799/26.10.2017г., като новонанесеният имот е идентичен по местоположение и отговаря на площта на УПИ XII-305 oт кв.44 на ПУП на с.Сандрово, описан като собственост на жалбоподателя в нотариален акт №42, том XXXIV, дело 9475 от 17.12.1993г. 
2.Жалбоподателят е подписал акта за непълноти и грешки №13/23.10.2017г. в т.6, което означава, че е изразил съгласието си с процедирания проект за попълване на кададастралната основа. Попълването на кадастралната основа е приключила със заповед на кмета, която не е обжалвана.
3.ПУП за ПУП-ИПР по имотни граници, одобрен със заповед РД-01-928/11.04.2018г. на засяга собствеността на жалбоподателя и поради тази причина не може да бъде предмет на настоящото заседаниео на КПЕ.
4.Разискването на обвиняненията към инж. Димитров в измама, злоупотреба с подпис и корупционни практики са извън компетентността и попадат извън правомощията на КПЕ, описани в устава на КИГ.
В обобщение на всички споменати факти и обстоятелства, комисията по професионална етика към КИГ единодушно реши, че няма основание за налагане на дисциплинарно наказание на инж. Деян Великов Димитров, член на ОК-Русе с рег. №320 на КИГ.

В заключение искам да благодаря на членовете на  КПЕ за тяхната активна, професионална и обективна подкрепа в обсъждането и взимането на решенията. Мнението ми е, че с нашата работа сме защитили достойно доброто име на колегията, спазвайки Устава на КИГ и проявявайки нужната безпристрастност. 

С уважение : инж. В.Монов  Председател на КПЕ 25.03.2026г.

Инж. Валентин Русев предложи в случаите, когато има подадена жалба до КПЕ на КИГ, която се отнася до колега, който не е член на Камарата, Комисията да отговори писмено с текст, в който ясно да се посочи, че Камарата не може да вземе отношение за действията на колегата по подадената жалба, защото той не е член на КИГ и не е спазил разпоредбите на чл.38 от Закона за геодезията и картографията. По този начин КИГ няма остане безпристрастна , а ще върви в посока на утвърдажване и спазване на законите.
Отчетът на Комисията по професионална етика на КИГ беше подложен на гласуване при присъстващи в залата 57 делагати :

ГЛАСУВАНЕ:             За: 57
 Против: 0
 Въздържали се: 0
РЕШЕНИЕ:                  Отчетът на КПЕ на КИГ беше приет.

	По точка 4 от дневния ред техническият секретар на КИГ Боряна Велкова запозна делегатите с отчета за постъпилите приходи и извършените разходи за календарната 2025 година.	
По точка 5 от Дневния ред Боряна Велкова предложи на вниманието на делегатите Проекто-бюджет за 2026 година .

Проекто бюджет на КИГ за 2025 година

	[bookmark: RANGE!A1:F21]№
	ПРИХОДИ - постъпили
	 Проекто-бюджет 
	№
	РАЗХОДИ
	 Проекто-бюджет

	1
	Нови членове 
	2600
	1
	Разходи за канц.материали, консумативи
	250

	2
	Приходи членски внос за 2026 година
	25600
	2
	Гориво
	3500

	3
	Приходи от обучителни курсове
	12700
	3
	Реклама
	1030

	 
	 
	 
	4
	Консумативи-сертификати, карти, папки
	500

	 
	 
	 
	5
	Наем офис + консумативи
	2720

	 
	 
	 
	6
	Телефонни разходи
	370

	 
	 
	 
	7
	Поддръжка на сайт, хостинг и домейн
	420

	 
	 
	 
	8
	Пощенски/куриерски услуги
	260

	 
	 
	 
	9
	Курсове за обучение и семинари
	5500

	 
	 
	 
	10
	Международно участие
	1850

	 
	 
	 
	11
	Членски внос FIG  и CLGE 
	1850

	 
	 
	 
	12
	Банкови такси - банкиране
	360

	 
	 
	 
	13
	Командировки
	5150

	 
	 
	 
	14
	Награди за отличници
	440

	 
	 
	 
	15
	Разходи раб.заплата,осигуровки/ТД и гражд./
	11300

	 
	 
	 
	16
	Разходи за счет.обслужване
	2950

	 
	 
	 
	17
	Други, съгл. чл.20(4) от Устава
	1500

	 
	 
	 
	18
	Данъци
	260

	 
	 
	 
	19
	Отчисления 10 % за ОК
	2820

	 
	ОБЩО :
	40900
	 
	ОБЩО :
	43030



Последва гласуване на Проекто-бюджетът на КИГ за 2026 година при присъстващи в залата 57 делегати :

ГЛАСУВАНЕ:            За: 57
Против: 0
Въздържали се: 0
РЕШЕНИЕ:    Проекто-бюджетът на КИГ за 2026 година беше приет.
	
По точка 6 от дневния ред инж. Златанов представи Програма за дейността на КИГ за 2026 година :

	№
	Мероприятие
	Дата
	Място
	Съорганизатор

	1
	Управителен съвет (Заседания на КС, КПЕ)
	всяко тримесечие
	уточнява се допълнително
	 

	2
	Участие в държавна изпитна комисия на УАСГ за защита на дипломни работи
	По информация от УАСГ
	София
	 

	3
	Честване на Световен ден на геодезиста
	21 Март 2026г. 
	София
	СГЗБ, АГФ

	4
	Празник на геодезиста
	27 Март / 2026 г. 
	Пловдив
	 

	5
	Отчетно-изборни събрания на Областни колегии
	до 20.03.2026 г.
	по области
	 

	6
	Общо събрание на КИГ
	03 Април 2026 г.
	Пловдив
	 

	7
	Обучителен курс във връзка с чл.20, ал.4 от ЗКИР
	м. Юни / 2026 г.
	Бургас
	 

	8
	Обучителен курс във връзка с чл.20, ал.4 от ЗКИР
	м.Октомври/2026 г.
	София
	 

	9
	Участие в комисия за правоспособност на АГКК
	ежемесечно
	София
	 

	10
	Участие в КС на геодезически браншови организации 
	регулярно
	 
	 

	11
	Участие в КС на браншовите организации в инвестиционното проектиране
	ежемесечно
	 
	 

	12
	Регулярни срещи с други неправителствени организации, АГКК, МРРБ,становища по
	 
	 
	 

	 
	норм.актове, участие в координационните съвети на браншовите и геодезическите
	постоянно
	София
	 

	 
	организаци, разработване на стратегия за развитието на геодезията, картографията 
	 
	 
	 

	 
	и кадастъра за следващите 10 години, Нотариалната камара
	 
	 
	 

	13
	Двадесетa годишнина от основаването на КИГ
	15.12.2026 г.
	 
	 

	14
	Участие в Комисия за оценка на съответствието на ГНСС с членове проф. д-р инж. Мила Атанасова-Златарева и  инж. Милен Демиев.

	регулярно
	София
	

	15
	Провеждане на открити заседания на областните колегии за привличане на нови членове
	постоянен
	
	

	16
	Работа с професионалните гимназии
	постоянен
	
	

	17
	Организиране на срещи с областната и общинската администрация
	постоянен
	
	


 
	
Инж. Златанов посочи, че Камарата трябва да има постоянна цел, която е работа с младите членове на КИГ и с всички дипломирани геодезисти, които не членуват в Камарата. Инж. Красимира Катекиева предложи всяка областна колегия да провежда открити заседания , където да присъстват млади колеги, за да се запознаят с дейността, работата и целите на КИГ. Към това предложение се присъедини и инж. Лиза Петкова. 
След дискусия в залата се стигна до гласуване на няколко допълнения в Програмата на КИГ за 2026 година, а именно :
т.15 Провеждане на открити заседания на областните колегии за привличане на нови членове , срок – постоянен.
т.16 Работа с професионалните гимназии, срок – постоянен /предложение на инж. Мила Атанасова-Златарева/
т.17 Организиране на срещи с областната и общинската администрация , срок – постоянен /предложение на инж. Иван Добрев/
Инж. Лиза Петкова предложи т.18 Развиване на дейостта на КИГ в посока на сътрудничество с клуб АЛУМНИ. Това предложение се подложи на гласуване при присъстващи в залата 53 човека :
ГЛАСУВАНЕ:            За: 16
Против: 27
Въздържали се: 10
РЕШЕНИЕ:    Предложението не беше прието.

На гласуване се подложиха предложената Програмата в пъвоначлният й вид с направените допълнения - т.15, т.16 и т.17 :
ГЛАСУВАНЕ:            За: 53
Против: 0
Въздържали се: 0
РЕШЕНИЕ:    Програмата на КИГ за 2026 година беше приета.

По т.7 от Дневния ред инж. Златанов посочи, че УС предлага за гласуване на Общото събрание промяна на таксите за членство и право на ползване на печат за 2027 година, 
а именно :
Такса за членство – 50.00 евро
Такса за право на ползване на печат – 40.00 евро
Встъпителна вноска – 25.00 евро

Инж. Никола Бадев предложи членове на КИГ на възраст между 65 – 70 години да заплащат 50 % от таксата за членство, а тези на 70-годишна възраст да не заплащат нищо. Предложението беше подложено на гласуване :


ГЛАСУВАНЕ:            За: 9
Против: 44
Въздържали се: 0
РЕШЕНИЕ:    Предложението беше отхвърлено.

	
На гласуване беше подложено предложението на УС за нови такси за 2027 година.
ГЛАСУВАНЕ:            За: 50
Против: 2
Въздържали се: 0
РЕШЕНИЕ:    Предложението беше прието - Такса за членство – 50.00 евро, Такса за право на ползване на печат – 40.00 евро, Встъпителна вноска – 25.00 евро.

	Инж. Никола Бадев предложи да бъде открита дарителска сметка на КИГ, чиято цел да бъде подпомагане на различни мероприятия, чествания, годишнини, да бъде в помощ на колеги при необходимост, за наемане на специалисти при по-сложни казуси. Предложението беше подложено на гласуване :
ГЛАСУВАНЕ:            За: 25
Против: 19
Въздържали се: 6
РЕШЕНИЕ:    Предложението беше отхвърлено.

	От ОК Бургас бяха представени въпроси към Общото събрание /текст от протокол от проведено годишно събрание на ОБ Бургас/ :
1. Да се внесе предложение в НС за промяна на ЗКИР и ЗГК, правоспособност по геодезия, картография и кадастър да се издава от КИГ, а не от АГКК – инж. Златанов посочи, че ръководството на Камарата винаги е работило в тази посока и че ще продължи до достигане на положителен резултат.
2. Всички методически указания към СГКК от изпълнителния директор на СГКК да бъдат публикувани на сайта на АГКК – ще бъде написано писмо до АГКК с това предложение.
3. Да се заведе дело срещу АГКК за неспазване на чл.38, ал.1 от ЗГК – инж. Милен Димиев посочи, че е необходимо в това писмо да бъде включено и искане за промяна на Наредба № 3 от 16.02.2001 г. за правоспособността така, че при даването на правоспособност по кадастър, а в бъдеще – и по геодезия, да се спазва изискването на чл. 38 от ЗГК. И не е необходимо да се стига до такива крайни мерки като завеждане на дело срещу Агенцията.
4. Уведомленията за некоректен проект да бъдат подписани от съставителя им – След изказванията на инж. Валентин Русев, инж. Румен Ганев и инж. Костантин Ганев от ОК Бургас се стигна до следното обобщено предложение - в писмото до АГКК да бъде включено и предложение при отказ за приемане на проект, да бъде изпратено до вносителя на проекта мотивирано основание за отказ, което да бъде подписано от съставителя, за да може да бъде осъществена кореспонденция между двете страни.
5. Да бъде изпратен сигнал от КИГ ОК Бургас до министър-председателя, министъра на МРРБ и изпълнителния директор на АГКК за незаконни действия в СГКК-Бургас – От ОК Бургас информираха делегатите в залата, че е изпратен сигнал до Министър-председателя, до Министъра на МРРБ и до Директора на АГКК, но това писмо не е изпратено до КИГ и не е съгласувано с УС на Камарата.
На гласуване бяха подложени едновременно всички предложения, които ще се съдържат в писмото до АГКК :
ГЛАСУВАНЕ:            За: 52
Против: 0
Въздържали се: 0
РЕШЕНИЕ:    Предложението беше прието.


Инж. Златанов предложи за разискване предложенията относно Проект за изменение на НАРЕДБА № РД-02-20-5 ОТ 15 ДЕКЕМВРИ 2016 Г. ЗА СЪДЪРЖАНИЕТО, СЪЗДАВАНЕТО И ПОДДЪРЖАНЕТО НА КАДАСТРАЛНАТА КАРТА И КАДАСТРАЛНИТЕ РЕГИСТРИ

Чл. 25. (1) 
3. данни за самостоятелните обекти в сграда или в съоръжение на техническата инфраструктура: идентификатор; етаж; брой нива в обекта; площ съгласно чл. 4, ал. 5; прилежащи части; идеални части от общите части на сградата; адрес; предназначение; номер на партидата на имота в имотния регистър;

Предложения КИГ
3. данни за самостоятелните обекти в сграда или в съоръжение на техническата инфраструктура: идентификатор; етаж; брой нива в обекта; площ съгласно чл. 4, ал. 5; прилежащи обекти; идеални части от общите части на сградата; адрес; предназначение; номер на партидата на имота в имотния регистър;
 (7) Данните за площта на прилежащите части към самостоятелен обект в сграда или в съоръжение на техническата инфраструктура се извличат от акта за собственост. При липса на данни за площта в акта - от инвестиционния проект и придружаващата го документация, а при липса на данни в тях – въз основа на измерване на място. 
Предложения КИГ
Данните за площта на прилежащите обекти към самостоятелен обект….
Чл. 28. (1) Регистърът на идентификаторите на недвижимите имоти и техните промени включва:
1. идентификатор на недвижимия имот;
2. датата на откриване;
3. датата на закриване;
4. (изм. - ДВ, бр. 72 от 2021 г., в сила от 01.10.2021 г.) предишен идентификатор;/и - идентификатори на недвижимите имоти, от които произхожда, когато имотът е получен в резултат на делба, разделяне и съединяване;
5. идентификатори на новообразуваните недвижимите имоти, които са възникнали в резултат на делба, разделяне, съединяване и промяна на граница на имоти;
6. поле (колона) за забележка.
(2) Регистърът на идентификаторите на недвижимите имоти и техните промени се създава и поддържа в цифров вид от КАИС.

Предложение на КИГ
4 . предишни идентификатори;
Чл. 44. (1) Кадастралната карта и кадастралните регистри се приемат по реда и условията на наредбата по чл. 50 ЗКИР.
(2) Приетите по реда на чл. 45 ЗКИР кадастрална карта и кадастрален регистър на недвижимите имоти се обявяват на заинтересованите лица от съответната служба по геодезия, картография и кадастър по реда на чл. 35, ал. 3 ЗКИР.
 (3) (Изм. - ДВ, бр. 72 от 2021 г., в сила от 01.10.2021 г.) В срока по чл. 46, ал. 2 ЗКИР СГКК се осигурява публичен достъп до приетите кадастрална карта и кадастрални регистри в цифров вид чрез  КАИС . Приетите кадастрална карта и кадастрални регистри са публично достъпни и чрез Кадастрално-административната информационна система. Заинтересованите лица могат да правят писмени възражения по кадастралната карта и кадастралните регистри пред службата по геодезия, картография и кадастър.



Предложения КИГ
Поради факта, че не всички собственици могат да си осигурят достъп до кадастралната карта и кадастралните регистри в цифров вид, СГКК или фирмата изпълнител на техническите дейности, следва да осигурят такъв. 


Чл. 59. (1) При делба, и разделяне обособяване при прехвърляне и придобиване на реални части от поземлени имоти се спазват следните изискванията за минимални размери и площи на поземлените имоти:
;
1. в урбанизирани територии:
а) за поземлени имоти, за които не е одобрен подробен устройствен план – план за регулация – изискванията за минимални размери за лице и площ по чл. 19, ал. 1 от ЗУТ;
б) за урегулирани поземлени имоти – съгласно действащ план за регулация.
Предложения КИГ
Чл. 19, ал. 1 от ЗУТ е само за поземлени имоти за ниско жилищно застрояване, свободно или свързано в два имота – Трябва да се допълни!!!!!!!!!!!

(2)  Изискванията на ал. 1, т. 1, б. „а“ не се прилагат в случаите на чл. 200, ал. 2 от ЗУТ.
(3) Изискванията по ал. 1 не се прилагат, когато границите на поземлените имоти се променят въз основа на нормативен, съдебен или административен акт.
Предложения КИГ
(2) Проектните точки от граници при делба и разделяне се трасират или се означават на място и се координират преди изработването на проекта. За трасираните или означени на място точки от граница се съставя протокол по чл. 65, ал. 8.
Чл. 62. (1) (Изм. - ДВ, бр. 72 от 2021 г., в сила от 01.10.2021 г.) Новопостроена сграда, преустройство, реконструкция, надстрояване или пристрояване, с което се променя граница или очертание на сграда или самостоятелен обект в сграда, или в съоръжение на техническата инфраструктура, се нанася в кадастралната карта и кадастралните регистри след завършване на строежа и въз основа на одобрен инвестиционен проект. Завършването на строежа се удостоверява с констативен акт по чл. 176, ал. 1 ЗУТ (приложение № 15 от Наредба № 3 от 2003 г. за съставяне на актове и протоколи по време на строителството (ДВ, бр. 72 от 2003 г.) или с акт за приемане на конструкцията (приложение № 14 от Наредба № 3 от 2003 г.) и констативен протокол по чл. 181, ал. 3  ЗУТ. Самостоятелните обекти в сграда се нанасят заедно със сградата.
Предложения КИГ
Нанасянето не е въз основа на одобрен инв. проект, а въз основа на геодезическо заснемане.  Да се допълни след инвестиционен проект и геодезическо заснемане

(4) (Нова - ДВ, бр. 72 от 2021 г., в сила от 01.10.2021 г.) Премахната сграда или самостоятелен обект в сграда или в съоръжение на техническата инфраструктура се заличават в кадастралната карта и кадастралните регистри с проект за изменение, след удостоверяване от органа, издал разрешението за премахване, или след постъпване на данни от общинската администрация. При липса на документи към проекта за изменение , удостоверяващи премахването, сграда се заличава  прилага въз основа на протокол, съставен от правоспособно лице по кадастър, след извършена от него проверка на място. Протоколът се съставя по образец, одобрен от изпълнителния директор на АГКК.
Предложения КИГ
Защо се премахва възможността за премахване на сгради без проект. Предлагаме това изменение да отпадне
Чл. 83. (Изм. - ДВ, бр. 72 от 2021 г., в сила от 01.10.2021 г.) (1) За При поддържане на кадастрална карта и кадастрални регистри и за изработване на комбинирани скици, графичните планове, по които е издаден документ за собственост и за които няма доклад по чл. 82, ал. 1, по чл. 82, ал. 1 се преобразуват в цифров вид по реда, определен в Приложение 9, раздел II. проверяват за актуалност и точност и се съставя доклад по реда на чл. 82.
(2) За изработване на проекти за изменение на кадастралната карта и кадастралните регистри се използват графични планове, за които в етапа на преобразуване определената средна квадратна грешка от координатните разлики на двукратно определяне на идентичните точки е по-малка от допустимите стойности за ∆S по чл. 18, ал. 4 и ал. 5. 
Допустимите стойности на ∆S и ∂s за граници на поземлени имоти, определени от графичен план, са:
1. за точки от трайно материализирани граници на поземлени имоти, сгради от основното застрояване и на съоръжения на техническата инфраструктура ΔS <= 60 сm и ∂S <= 40 cm;
2. за точки от нетрайно материализирани граници на поземлени имоти и сгради от допълващото застрояване ΔS <= 90 сm и ∂S <= 60 cm.
(3) За поддържане на кадастралната карта в актуално състояние могат да се използват само планове, които са проверени по реда на чл. 82 и са в допуските на ал. 2. Графичните планове се преобразуват в цифров вид съгласно изискванията в приложение № 9.
(4) Дейностите по ал. 1, 2 и 3 се извършват от правоспособно лице по кадастър.
Предложения КИГ
Предлагаме ал. 2 да се запази във вид в който е:
(2) Допустимите стойности на ΔS и ∂s за граници на поземлени имоти, определени от графичен план, са: 
1. за точки от трайно материализирани граници на поземлени имоти, сгради от основното застрояване и на съоръжения на техническата инфраструктура ΔS <= 60 сm и ∂S <= 40 cm; 
2. за точки от нетрайно материализирани граници на поземлени имоти и сгради от допълващото застрояване ΔS <= 90 сm и ∂S <= 60 cm.

Във връзка с чл. 11 , ал. 3 от НАРЕДБА № РД-02-20-3 от 29 септември 2016 г. за структурата и съдържанието на идентификатора на недвижимия имот и на номера на зоната на ограничение в кадастъра по отношение на ТАРИФА № 14 ЗА ТАКСИТЕ, КОИТО СЕ СЪБИРАТ В СИСТЕМАТА НА МИНИСТЕРСТВОТО НА РЕГИОНАЛНОТО РАЗВИТИЕ И БЛАГОУСТРОЙСТВОТО И ОТ ОБЛАСТНИТЕ УПРАВИТЕЛИ

Чл. 49д. (Нов - ДВ, бр. 90 от 2016 г., в сила от 15.11.2016 г.) (1) Удостоверение за приемане на проект за изменение на кадастралната карта и кадастралните регистри - събира се такса в размер, както следва:
1. (изм. - ДВ, бр. 17 от 2026 г., в сила от 13.02.2026 г.) документ на хартиен носител - 25,56 евро;
2. (изм. - ДВ, бр. 17 от 2026 г., в сила от 13.02.2026 г.) електронен документ в PDF формат - 17,90 евро.
(2) Таксата по ал. 1 се събира за всеки нов обект, който се съдържа в проекта за изменение на кадастралната карта и кадастралните регистри.
(3) (Изм. - ДВ, бр. 79 от 2019 г., в сила от 08.10.2019 г.) Таксата по ал. 2 се събира за всеки нов обект в проект за изменение, който съдържа до 50 обекта. За проект с над 50 обекта таксата по ал. 2 се събира за всеки от обектите до 50 броя, а за всеки следващ обект таксата се намалява с 50 на сто.
При промяна САМО на идентификатора на сграда има две предложения:
1. Да се определение на „нов обект в проект за изменение на кадастралната карта и кадастралните регистри“ с което да се конкретизира, че промяната само на идентификатора не е „нов обект“
2. Съгласно чл. 23 от ЗКИР:

Чл. 23. Недвижим имот - обект на кадастъра е:
1. поземлен имот;
2. (доп. – ДВ, бр. 49 от 2014 г.) сграда, включително изградена в груб строеж, както и съоръжение на техническата инфраструктура, в което има самостоятелен обект;
3. (доп. – ДВ, бр. 49 от 2014 г.) самостоятелен обект в сграда или в съоръжение на техническата инфраструктура.
Т.е. идентификаторът не обект на кадастъра 


Инж. Златанов даде думата на инж. Никола Бадев, който представи две предложения :

ПРЕДЛОЖЕНИЯ И МОТИВИ ЗА ИЗМЕНЕНИЕ НА : 
Наредба №РД-02-20-4/11.10. 2016 г. за предоставяне на услуги от кадастралната карта и кадастралните регистри 
1. Във връзка с непрестанните искания на копие от заповед на Началника на СГКК и то без заявление, а по имейл от нотариусите: 

В Списъка на услугите от КККР под № 33 да се добави услуга за копие на документ, който е издаден от АГКК, респ. СГКК без документи постъпили от други издатели. 
В Тарифа № 14 да се формира такса на брой страници. 
МОТИВИ: 
АГКК е единствения административен орган, който няма такса за някои услуги, включващи време, труд, материални разходи и др. 
2. За абсолютно всички услуги от КККР, вкл. скици, характеристики, копие от документ и „Удостоверение за наличие или липса на данни“ да се напише изискването, че 

Следва да се докаже правен интерес, важащ и за нотариусите, които не са административен орган, както е изискването на чл. 51 ал. 4 от ЗКИР или да се посочи законовото основание за това. 
МОТИВИ: 
Превенция предвид зачестилите имотни измами и ползването на необходимите документи за издаване на нотариални актове по давностно владение, което създава дългогодишни главоболия на собствениците на имоти. 
АГКК следва да предприеме адекватни действия, както направи Министъра на правосъдието за достъпа до копия от нотариалните актове в СВ.


Предложения и МОТИВИ за изменение на : 
Наредба №РД-02-20-5/15.12.2016 г. за съдържанието, създаването и поддържането на кадастралната карта и кадастралните регистри 
Чл. 57. (1) Отстраняването на непълнота или грешка в кадастралната карта и кадастралните регистри, допусната по вина на правоспособното лице, изработило кадастралната карта и кадастралните регистри, се извършва безвъзмездно в срока за отстраняване на дефектите, определен съгласно договора за изработване на кадастралната карта и кадастралните регистри, 
Да се определи минимален гаранционен срок, след който измененията на КККР са за сметка на собствениците. 
ДА СЕ ПРЕМАХНЕ Чл. 57, (2) (Изм. - ДВ, бр. 72 от 2021 г., в сила от 01.10.2021 г.) След изтичане на срока за отстраняване на дефектите службата по геодезия, картография и кадастър се счита за задължено лице в случаите на непълнота или грешка в кадастралната карта и кадастралните регистри, когато границите на имот съществуват в източниците по чл. 41 ЗКИР и могат да бъдат еднозначно определени въз основа на тях, независимо дали собственикът, съответно носителят на друго вещно право, е изпълнил задълженията си по чл. 33, ал. 3. Отстраняване на непълнотата или грешката в имота, включително изработване на проекта за изменение на кадастралната карта и кадастралните регистри, е за сметка на службата по геодезия, картография и кадастър. 
МОТИВИ : 
ЧЛ.57, (2) ТРЯБВА ДА СЕ ПРЕМАХНЕ, ЗАЩОТО: 
1. В Наредба №19/2001 г. за контрол и приемане на КККР, чл.22(1) - СГКК извършва полска 
проверка на съдържанието и точността на КК в обхват до 5% от ПИ и сградите в урбанизираната територия, но съгласно чл.57, ал.2 носи отговорност на 100%, като ще отстранява безсрочно непълнотите и грешките. СГКК няма данни от фирмата изпълнител (сканираните планове не се предоставят от фирмата на СГКК) коя информация и от кой източник по чл.41 от ЗКИР е ползвана при създаването на КККР. 
2. На СГКК се възлага да изпълнява неприсъщи функции, породени от взаимно изключващи се 
задължения по закон, които веднъж са задължения, но в последващи членове на същия закон пише, че могат да не се изпълняват(чл.36, чл.38 и чл.40 от ЗКИР) и в следствие на това СГКК ще ги отстранява безсрочно за вечни времена, въпреки, че няма никаква вина за това. . 
3. Няма създадени правила и ред за работа. Текстът поражда множество въпроси, предизвикани 
от неяснотите в него. Не се дава отговор на редица въпроси като: 
- Текста важи ли за всички одобрени и в поддръжка КККР или само за тези, които са приети след влизане в сила на чл.57, ал.2? 
- Кой, как, кога, по какъв начин и в какъв срок установява непълнотите и грешките и ги определя еднозначно? 
- Как СГКК ще отстранява непълнотите и грешките без наличие на софтуер за работа на проекти за изменение на КК, както и техника за георефериране на информацията от плановете? Как ще се подават тези проекти от СГКК в КАИС? СГКК при наличие на max 5-6-7 инженера ще трябва да изпълнява и роля на правоспособно лице, което противоречи на закона. Кой ще контролира СГКК? При наличие на софтуер за изработване на проекти за изменение на КККР в СГКК се създават предпоставки за злоупотреби. 
- Отстраняването на непълнотите и грешките ще е за сметка на СГКК, респективно АГКК, т.е. може да се наеме правоспособно лице, което ще ивършва дейността. Това с много голяма сигурност ще е фирмата изработила КК или ще е чрез поставено лице, което ще доведе до повторно плащане от страна на АГКК за една и съща работа. Така ще се стигне до фирма монополист в поддръжката на кадастралната карта, при което другите правоспособни лица няма да могат да работят на тази територия. Ще се създадат условия за корупция. 
4. Чл.57, ал.2 освен да влоши финансовото състояние на АГКК с присъждане на съдебни разноски и такси, не благоприятства с нищо, нито собствениците на т.н. грешни граници на ПИ, нито качестввото на КК, нито ще премахне непълнотите и грешките.

Инж. Веселин Монов предложи в „Стратегия с 10 годишен хоризонт за развитие на дейностите по геодезия, картография, кадастър и геоинформатика“ да бъдат включени следните текстове:
· Поставяне на КК и КР като основа, на която да бъде изградена фискалната политика на държавата, което ще доведе до по-голяма обективност, водеща до по-голяма събираемост на данъчните задължения.



· Обвързване на имотния регистър с кадастралния, което би довело до по-голяма сигурност и защита на управлението на недвижимата собственост в държавата.






Приети решения на Общо събрание на КИГ, проведено на 12.04.2024 г. в гр. Пловдив :

1. Приет Бюджет за 2026 година ;
2. Приета Програма за дейността на КИГ през 2026 година ;
3. Такси за 2027 година : Такса за членство – 50.00 евро, Такса за право на ползване на печат – 40.00 евро, Встъпителна вноска – 25.00 евро.
4. Да бъде изпратено писмо до АГКК с искане за промяна на Наредба № 3 от 16.02.2001 г., предложение за „Всички методически указания към СГКК от изпълнителния директор на СГКК да бъдат публикувани на сайта на АГКК“, предложение при отказ за приемане на проект, да бъде изпратено до вносителя на проекта мотивирано основание за отказ, което да бъде подписано от съставителя, за да може да бъде осъществена кореспонденция между двете страни.





Председател на КИГ: ............../п/....................
                              /инж. Златан Златанов/

03.04.2026 г.                          	Протоколчик:........................../п/......................
гр. София                                                                         / Боряна Велкова/






